stanford-oval/wikipedia huggingface dataset:
ตำบลแรฮ์แมทอบอด (จังหวัดฟอร์ส)

| ตำบลแรฮ์แมทอบอด دهستان رحمت آباد |
| --- | --- |
ตำบล
ประเทศ:  อิหร่าน
จังหวัด: ฟอร์ส
เทศมณฑล: ชีรอซ
อำเภอ: แซร์ฆอน
ประชากร (2549)
 • ทั้งหมด: 6,597 คน
แรฮ์แมทอบอด (เปอร์เซีย: رحمت آباد) เป็นตำบลในอำเภอแซร์ฆอน เทศมณฑลชีรอซ จังหวัดฟอร์ส ประเทศอิหร่าน แบ่งออกเป็น 12 หมู่บ้าน จากสำมะโน พ.ศ. 2549 ตำบลนี้มีประชากร 6,597 คนใน 1,686 ครัวเรือน
ตำบลแวคีลอบอด

| Vakilabad Rural District دهستان وكيل آباد |
| --- | --- |
ตำบล
ประเทศ:  อิหร่าน
จังหวัด: เคร์มอน
เทศมณฑล: แอร์ซูอีเย
อำเภอ: กลาง
ประชากร (2549)
 • ทั้งหมด: 7,786 คน
แวคีลอบอด (เปอร์เซีย: وكيل آباد) เป็นตำบลในอำเภอกลาง เทศมณฑลแอร์ซูอีเย จังหวัดเคร์มอน ประเทศอิหร่าน แบ่งออกเป็น 18 หมู่บ้าน จากสำมะโน พ.ศ. 2549 ตำบลนี้มีประชากร 7,786 คนใน 1,715 ครัวเรือน
ตำบลแอฆีลีเยโจนูบี

| ตำบลแอฆีลีเยโจนูบี دهستان عقيلي جنوبي |
| --- | --- |
ตำบล
ประเทศ:  อิหร่าน
จังหวัด: ฆูเซสถาน
เทศมณฑล: โกตแวนด์
อำเภอ: แอฆีลี
ประชากร (2549)
 • ทั้งหมด: 7,690 คน
แอฆีลีเยโจนูบี (เปอร์เซีย: عقيلي جنوبي) เป็นตำบลในอำเภอแอฆีลี เทศมณฑลโกตแวนด์ จังหวัดฆูเซสถาน ประเทศอิหร่าน แบ่งออกเป็น 18 หมู่บ้าน จากสำมะโน พ.ศ. 2549 ตำบลนี้มีประชากร 7,690 คนใน 1,513 ครัวเรือน
ตำบลแรเมชก์

| ตำบลแรเมชก์ دهستان رمشك |
| --- | --- |
ตำบล
ประเทศ:  อิหร่าน
จังหวัด: เคร์มอน
เทศมณฑล: แกลเอเยแกนจ์
อำเภอ: ชอฮ์ดอดโฆดอ
ประชากร (2549)
 • ทั้งหมด: 8,957 คน
แรแมชก์ (เปอร์เซีย: رمشك) เป็นตำบลในอำเภอชอฮ์ดอดโฆดอ เทศมณฑลแกลเอเยแกนจ์ จังหวัดเคร์มอน ประเทศอิหร่าน แบ่งออกเป็น 47 หมู่บ้าน จากสำมะโน พ.ศ. 2549 หมู่บ้านนี้มีประชากร 8,957 คนใน 2,016 ครัวเรือน
ตำบลแอร์ซูอีเย

| ตำบลแอร์ซูอีเย دهستان ارزوئيه |
| --- | --- |
ตำบล
ประเทศ:  อิหร่าน
จังหวัด: เคร์มอน
เทศมณฑล: แอร์ซูอีเย
อำเภอ: กลาง
ประชากร (2549)
 • ทั้งหมด: 13,656 คน
แอร์ซูอีเย (เปอร์เซีย: ارزوئيه) เป็นตำบลในอำเภอกลาง เทศมณฑลแอร์ซูอีเย จังหวัดเคร์มอน ประเทศอิหร่าน แบ่งออกเป็น 103 หมู่บ้าน จากสำมะโน พ.ศ. 2549 ตำบลนี้มีประชากร 13,656 คนใน 3,153 ครัวเรือน
ตำบลแอฆีลีเยโชมอลี

| ตำบลแอฆีลีเยโชมอลี دهستان عقيلي شمالي |
| --- | --- |
ตำบล
ประเทศ:  อิหร่าน
จังหวัด: ฆูเซสถาน
เทศมณฑล: โกตแวนด์
อำเภอ: แอฆีลี
ประชากร (2549)
 • ทั้งหมด: 10,415 คน
แอฆีลีเยโชมอลี (เปอร์เซีย: عقيلي شمالي) เป็นตำบลในอำเภอแอฆีลี เทศมณฑลโกตแวนด์ จังหวัดฆูเซสถาน ประเทศอิหร่าน แบ่งออกเป็น 10 มู่บ้าน จากสำมะโน พ.ศ. 2549 ตำบลนี้มีประชากร 10,415 คนใน 2,049 ครัวเรือน
กอสตัส ซีมีกัส

| ข้อมูลส่วนตัว |
| --- | --- | --- | --- |
ชื่อเต็ม:  กอนสตันตีโนส ซีมีกัส
วันเกิด:   (1996-05-12) 12 พฤษภาคม ค.ศ. 1996 (28 ปี)
สถานที่เกิด:  เอเธนส์ กรีซ
ส่วนสูง:  1.78 m (5 ft 10 in)
ตำแหน่ง:  แบ็กซ้าย
ข้อมูลสโมสร
สโมสรปัจจุบัน:  ลิเวอร์พูล
หมายเลข:  21
สโมสรเยาวชน
2010–2011:  Neapoli Thessaloniki
2011–2014:  Panserraikos
2014–2015:  โอลิมเบียโกส
สโมสรอาชีพ*
| ปี |  ทีม |  ลงเล่น |  (ประตู) |
| 2015–2020 |  โอลิมเบียโกส |  46 |  (0) |
| 2017 |  → เอสบีเยร์ (ยืม) |  9 |  (2) |
| 2017–2018 |  → วิลเลิมตเว (ยืม) |  33 |  (6) |
| 2020– |  ลิเวอร์พูล |  54 |  (0) |
ทีมชาติ‡
| 2014–2015 |  กรีซ อายุไม่เกิน 19 ปี |  13 |  (0) |
| 2016–2018 |  กรีซ อายุไม่เกิน 21 ปี |  16 |  (2) |
| 2018– |  กรีซ |  34 |  (0) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 17:55, 2 พฤศจิกายน ค.ศ. 2024 (UTC) ‡ ข้อมูลการลงเล่นและประตูให้แก่ทีมชาติล่าสุด ณ วันที่ 21:45, 19 พฤศจิกายน ค.ศ. 2023 (UTC)
กอสตัส ซีมีกัส (กรีก: Κώστας Τσιμίκας; เกิด 12 พฤษภาคม ค.ศ. 1996) เป็นนักฟุตบอลชาวกรีก ปัจจุบันเล่นในตำแหน่งแบ็กซ้ายให้กับลิเวอร์พูลในพรีเมียร์ลีก และทีมชาติกรีซ
สโมสรอาชีพ > โอลิมเบียโกส

ซีมีกัสเล่นให้กับโอลิมเบียโกสครั้งแรกในซูเปอร์ลีกกรีซ ในเกมที่พบกับAEL Kalloni เมื่อ 19 ธันวาคม ค.ศ. 2015
สโมสรอาชีพ > โอลิมเบียโกส > เอสบีแยร์

เมื่อ 28 ธันวาคม ค.ศ. 2016 ซีมีกัสเซ็นสัญญากับเอสบีเยร์ซึ่งเป็นสโมสรจากประเทศเดนมาร์ก โดยเป็นการยืมจนถึงสิ้นสุดฤดูกาล 2016–17  เมื่อ 17 กุมภาพันธ์ ค.ศ. 2017 เขาลงเล่นให้กับสโมสรครั้งแรก และยิงประตูได้ในเกมที่พบกับ SønderjyskE Fodbold ด้วยคะแนน 3–0 ในฤดูกาลนั้นเขาทำได้ 13 ประตูก่อนที่จะกลับไปยังโอลิมเบียโกส
สโมสรอาชีพ > โอลิมเบียโกส > วิลเลิมตเว

เมื่อ 30 มิถุนายน ค.ศ. 2017 ซีมีกัสย้ายไปแบบยืมอีกครั้ง โดยเซ็นสัญญากับวิลเลิมตเวซึ่งเป็นสโมสรจากประเทศเนเธอร์แลนด์ ด้วยสัญญาแบบทั้งฤดูกาล เขาลงเล่นเป็นตัวจริงใน เอเรอดีวีซี ฤดูกาล 2017–18  ทั้งหมด 32 จาก 34 นัด และยังยิงประตูได้อีกด้วย โดยใน KNVB Cup รอบก่อนรองชนะเลิศ เขายิงลูกฟรีคิกช่วยให้เสมอในช่วงต่อเวลาพิเศษ และวิลเลิมตเวเอาชนะRodaด้วยการยิงลูกโทษ ซีมีกัสยิงประตูด้วยท่าจักรยานอากาศ เอาชนะยูเทรกต์ ด้วยคะแนน 3–2 ซึ่งประตูลูกนั้นได้รับเลือกให้เป็นประตูยอดเยี่ยมประจำเดือนและมีส่วนทำให้เขาได้รับการเสนอชื่อให้เป็นนักเตะดาวรุ่งประจำเดือนของเอเรอดีวีซีในเดือนมีนาคม ค.ศ. 2018
สโมสรอาชีพ > โอลิมเบียโกส > กลับมายังโอลิมเบียโกส

Pedro Martins ผู้ฝึกสอนของโอลิมเบียโกส ได้เก็บซีมีกัสไว้ลงเล่นในฤดูกาล 2018–19 เมื่อเดือนพฤศจิกายน ค.ศ. 2018 เขาส่งบอลให้Kostas Fortounisยิงประตูแรกได้ในเกมที่ชนะF91 Dudelange ด้วยคะแนน 5–1 ในยูฟ่ายูโรปาลีก ฤดูกาล 2018–19 รอบแบ่งกลุ่ม; ต่อมาผู้เล่นทั้งสองมีชื่อใน ผู้เล่นยอดเยี่ยมประจำสัปดาห์ของยูฟ่ายูโรปาลีก ปลาย ค.ศ. 2018 เขาถูกเลือกให้อยู่ในม้านั่งสำรองหลังจากตำแหน่งของเขาถูกแทนที่โดยLeonardo Koutris แต่ฝ่ายบริหารของโอลิมเปียกอสเป็นที่ทราบกันดีว่ามีความศรัทธาซีมีกัสเป็นอย่างมาก ส่งผลให้นักเตะวัย 22 ปีได้รับข้อเสนอใหม่ โดยซีมีกัสตกลงที่จะเซ็นสัญญาซึ่งจะทำให้เขาอยู่กับสโมสรจนถึง ค.ศ. 2023
สโมสรอาชีพ > ลิเวอร์พูล

เมื่อ 10 สิงหาคม ค.ศ. 2020 ซีมีกัสเซ็นสัญญาระยะยาวกับลิเวอร์พูลด้วยค่าตัวตามรายงานคือ 11.75 ล้านปอนด์  โดยซีมีกัสได้สวมเสื้อหมายเลข 21 ต่อมา ในวันที่ 24 กันยายน ค.ศ. 2020 ฟุตบอลลีกคัพ รอบ 3 ซีมีกัสลงเล่นให้กับ ลิเวอร์พูล เป็นนัดแรก ในนัดที่ ลิเวอร์พูล เอาชนะ ลิงคอล์นซิตี 7-2 ช่วยให้ ลิเวอร์พูล ผ่านเข้ารอบ 4 ฟุตบอลลีกคัพ ได้สำเร็จ
ในวันที่ 14 พฤษภาคม ค.ศ. 2022 เอฟเอคัพ รอบชิงชนะเลิศ 2022 ลิเวอร์พูล เจอกับ เชลซี ที่สนามกีฬาเวมบลีย์ สุดท้าย ลิเวอร์พูล เอาชนะ เชลซี ในการดวลจุดโทษ 6-5 ช่วยให้ ลิเวอร์พูล คว้าแชมป์เอฟเอคัพ สมัยที่ 8 ได้สำเร็จ
สถิติอาชีพ > สโมสร

| สโมสร | ฤดูกาล | ลีก> ดิวิชัน | ลีก> ลงเล่น | ลีก> ประตู | บอลถ้วย> ลงเล่น | บอลถ้วย> ประตู | ลีกคัพ> ลงเล่น | ลีกคัพ> ประตู | ทวีป> ลงเล่น | ทวีป> ประตู | อื่น ๆ> ลงเล่น | อื่น ๆ> ประตู | รวม> ลงเล่น | รวม> ประตู |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| โอลิมเบียโกส | 2015–16 | ซูเปอร์ลีกกรีซ | 3 | 0 | 6 | 0 | — | — | 0 | 0 | — | — | 9 | 0 |
| โอลิมเบียโกส | 2016–17 | ซูเปอร์ลีกกรีซ | 1 | 0 | 2 | 0 | — | — | 0 | 0 | — | — | 3 | 0 |
| โอลิมเบียโกส | 2018–19 | ซูเปอร์ลีกกรีซ | 15 | 0 | 4 | 0 | — | — | 9 | 0 | — | — | 28 | 0 |
| โอลิมเบียโกส | 2019–20 | ซูเปอร์ลีกกรีซ | 27 | 0 | 3 | 0 | — | — | 16 | 0 | — | — | 46 | 0 |
| โอลิมเบียโกส | รวม | รวม | 46 | 0 | 15 | 0 | — | — | 25 | 0 | — | — | 86 | 0 |
| เอสบีเยร์ (ยืม) | 2016–17 | เดนิชซูเปอร์ลีกา | 9 | 2 | 4 | 0 | — | — | — | — | — | — | 13 | 2 |
| วิลเลิมตเว (ยืม) | 2017–18 | เอเรอดีวีซี | 33 | 3 | 4 | 3 | — | — | — | — | — | — | 37 | 6 |
| ลิเวอร์พูล | 2020–21 | พรีเมียร์ลีก | 2 | 0 | 0 | 0 | 1 | 0 | 4 | 0 | 0 | 0 | 7 | 0 |
| ลิเวอร์พูล | 2021–22 | พรีเมียร์ลีก | 13 | 0 | 5 | 0 | 3 | 0 | 5 | 0 | — | — | 26 | 0 |
| ลิเวอร์พูล | 2022–23 | พรีเมียร์ลีก | 20 | 0 | 1 | 0 | 1 | 0 | 6 | 0 | 0 | 0 | 28 | 0 |
| ลิเวอร์พูล | 2023–24 | พรีเมียร์ลีก | 13 | 0 | 2 | 0 | 4 | 0 | 5 | 0 | — | — | 24 | 0 |
| ลิเวอร์พูล | 2024–25 | พรีเมียร์ลีก | 6 | 0 | 0 | 0 | 1 | 0 | 4 | 0 | — | — | 11 | 0 |
| ลิเวอร์พูล | รวม | รวม | 54 | 0 | 8 | 0 | 10 | 0 | 24 | 0 | 0 | 0 | 97 | 0 |
| สถิติรวม | สถิติรวม | สถิติรวม | 143 | 5 | 31 | 3 | 10 | 0 | 49 | 0 | 0 | 0 | 233 | 8 |
1 2  ลงเล่นในยูฟ่ายูโรปาลีก
↑  12 นัดในยูฟ่าแชมเปียนส์ลีก และ 4 นัดในยูฟ่ายูโรปาลีก
1 2 3 4  Appearance (s) in UEFA Champions League
สถิติอาชีพ > ทีมชาติ

| ทีมชาติ | ปี | ลงเล่น | ประตู |
| --- | --- | --- | --- |
กรีซ: 
| กรีซ | 2018 | 2 | 0 |
| กรีซ | 2019 | 1 | 0 |
| กรีซ | 2020 | 3 | 0 |
| กรีซ | 2021 | 10 | 0 |
| กรีซ | 2022 | 8 | 0 |
| กรีซ | 2023 | 8 | 0 |
| กรีซ | 2024 | 2 | 0 |
| ทั้งหมด | ทั้งหมด | 34 | 0 |
เกียรติประวัติ

ซูเปอร์ลีกกรีซ: 2019–20
เอฟเอคัพ: 2021–22
อีเอฟแอลคัพ: 2021–22, 2023–24
เอฟเอคอมมิวนิตีชีลด์: 2022
ตำบลแอลีออบอด (จังหวัดฟอร์ส)

| ตำบลแอลีออบอด دهستان علی‌آباد |
| --- | --- |
ตำบล
ประเทศ:  อิหร่าน
จังหวัด: ฟอร์ส
เทศมณฑล: แจฮ์โรม
อำเภอ: แฆฟร์
ประชากร (2549)
 • ทั้งหมด: 7,138 คน
แอลีออบอด (เปอร์เซีย: علی‌آباد) เป็นตำบลในอำเภอแฆฟร์ เทศมณฑลแจฮ์โรม จังหวัดฟอร์ส ประเทศอิหร่าน แบ่งออกเป็น 13 หมู่บ้าน จากสำมะโน พ.ศ. 2549 ตำบลนี้มีประชากร 7,138 คนใน 1,796 ครัวเรือน
ตำบลแอลอแมร์ฟแดชต์

| ตำบลแอลอแมร์ฟแดชต์ دهستان علامرودشت |
| --- | --- |
ตำบล
ประเทศ:  อิหร่าน
จังหวัด: ฟอร์ส
เทศมณฑล: ลอเมร์ด
อำเภอ: แอลอแมร์ฟแดชต์
ประชากร (พ.ศ. 2549)
 • ทั้งหมด: 5,154 คน
แอลอแมร์ฟแดชต์ (เปอร์เซีย: علامرودشت) เป็นตำบลในอำเภอแอลอแมร์ฟแดชต์ เทศมณฑลลอเมร์ด จังหวัดฟอร์ส ประเทศอิหร่าน แบ่งออกเป็น 24 หมู่บ้าน จากสำมะโน พ.ศ. 2549 อำเภอนี้มีประชากร 5,154 คนใน 1,049 ครัวเรือน
ตำบลแฆลอซีร์

| ตำบลแฆลอซีร์ دهستان خلازير |
| --- | --- |
ตำบล
ประเทศ:  อิหร่าน
จังหวัด: เตหะราน
เทศมณฑล: เตหะราน
อำเภอ: ออฟทอบ
ประชากร (2549)
 • ทั้งหมด: 8,051 คน
แฆลอซีร์ (เปอร์เซีย: خلازير) เป็นตำบลในอำเภอออฟทอบ เทศมณฑลเตหะราน จังหวัดเตหะราน ประเทศอิหร่าน แบ่งออกเป็น 13 หมู่บ้าน จากสำมะโน พ.ศ. 2549 ตำบลนี้มีประชากร 8,051 คนใน 1,977 ครัวเรือน
รายละเอียด

ต. ซูลกอน
ต. ออฟทอบ
ต. แฆลอซีร์
ต. ซียอฮ์รูด
เตหะราน
ตำบลแอลีออบอด (จังหวัดมอแซนแดรอน)

| ตำบลแอลีออบอด دهستان علی‌آباد |
| --- | --- |
ตำบล
ประเทศ:  อิหร่าน
จังหวัด: มอแซนแดรอน
เทศมณฑล: กอเอมแชฮร์
อำเภอ: กลาง
ประชากร (2549)
 • ทั้งหมด: 24,184 คน
แอลีออบอด (เปอร์เซีย: علی‌آباد) เป็นตำบลในอำเภอกลาง เทศมณฑลกอเอมแชฮร์ จังหวัดมอแซนแดรอน ประเทศอิหร่าน แบ่งออกเป็น 18 หมู่บ้าน จากสำมะโน พ.ศ. 2549 ตำบลนี้มีประชากร 24,184 คนใน 6,455 ครัวเรือน
ตำบลแอลีออบอด (จังหวัดเคร์มอน)

| ตำบลแอลีออบอด دهستان علي آباد |
| --- | --- |
ตำบล
ประเทศ:  อิหร่าน
จังหวัด: เคร์มอน
เทศมณฑล: แอนแบรอบอด
อำเภอ: กลาง
ประชากร (2549)
 • ทั้งหมด: 7,968 คน
แอลีออบอด (เปอร์เซีย: دهستان علي آباد) เป็นตำบลในอำเภอกลาง เทศมณฑลแอมแบรอบอด จังหวัดเคร์มอน ประเทศอิหร่าน แบ่งออกเป็น 17 หมู่บ้าน จากสำมะโน พ.ศ. 2549 ตำบลนี้มีประชากร 7,968 คนใน 1,727 ครัวเรือน
ตำบลแอลีออบอเดแมเลก

| ตำบลแอลีออบอเดแมเลก دهستان علي آبادملك |
| --- | --- |
ตำบล
ประเทศ:  อิหร่าน
จังหวัด: ฟอร์ส
เทศมณฑล: แอร์แซนจอน
อำเภอ: กลาง
ประชากร (2549)
 • ทั้งหมด: 8,657 คน
แอลีออบอเดแมเลก (เปอร์เซีย: علي آبادملك) เป็นตำบลในอำเภอกลาง เทศมณฑลแอร์แซนจอน จังหวัดฟอร์ส ประเทศอิหร่าน แบ่งออกเป็น 37 หมู่บ้าน จากสำมะโน พ.ศ. 2549 ตำบลนี้มีประชากร 8,657 คนใน 2,095 ครัวเรือน
โรงเรียนประชาสงเคราะห์

| โรงเรียนประชาสงเคราะห์ หัวไผ่ ละติน: Prachasongkhrao School Prachasongkhao School> ที่ตั้ง |
| --- | --- |
71 หมู่ 1 ตำบลโคกขี้หนอน  อำเภอพานทอง ชลบุรี
ข้อมูล
ชื่ออื่น: ป.ส. หรือ P.S.
ประเภท: สำนักงานคณะกรรมการการส่งเสริมการศึกษาเอกชน
สถาปนา: 1 พฤษภาคม 2488 (83 ปี 190 วัน)
ผู้ก่อตั้ง: แจง เกิดสว่าง
หน่วยงานกำกับ: โรงเรียนคาทอลิกสังกัดสังฆมณฑลจันทบุรี (รสจ.)  โรงเรียนสังกัด สช. ประเภทสามัญศึกษา
ผู้อำนวยการ: ซิสเตอร์นิภา รักผกาวงศ์ 
สี:    น้ำเงิน-ขาว   
ศิษย์เก่า: สมาคมศิษย์เก่าโรงเรียนประชาสงเคราะห์ หัวไผ่
ดอกไม้ประจำโรงเรียน: ดอกเฟื้องฟ้า
เว็บไซต์: http://www.prachasongkhrao.ac.th
โรงเรียนประชาสงเคราะห์ หัวไผ่ (อังกฤษ: Prachasongkhrao School) อักษรย่อ ป.ส. เป็นโรงเรียนเอกชนขนาดเล็ก ตั้งอยู่เลขที่ 71 หมู่ 1 ตำบลโคกขี้หนอน อำเภอพานทอง จังหวัดชลบุรี เดิมชื่อโรงเรียนราษฎร์วัดนักบุญฟิลิปและยากอบ หัวไผ่ ปัจจุบันอยู่ภายใต้การกำกับดูแลของโบสถ์คาทอลิกนักบุญฟิลิปและยากอบ หัวไผ่ และสังกัดโรงเรียนคาทอลิกเขตมิสซังจันทบุรี เปิดการเรียนการสอนในระดับชั้นเตรียมอนุบาล ถึง มัธยมศึกษาปีที่ 3 โดยทำการเปิดการเรียนการสอนมาตั้งแต่ปี พ.ศ. 2488 โดยพระคุณเจ้ายาโกเบ แจง เกิดสว่าง เป็นผู้ขออนุญาตจัดตั้งโรงเรียนหลังจากเกิดกรณีพิพาทอินโดจีน ปัจจุบ้นมี ซิสเตอร์นิภา รักผกาวงศ์ เป็นผู้อำนวยการ บาทหลวงอิทธิพล หางสลัด เป็นผู้จัดการ  และ บาทหลวงทรงวุฒิ ประทีปสุขจิต เป็นผู้แทนรับใบอนุญาต
ประวัติ > บุกเบิก

โรงเรียนประชาสงเคราะห์ หัวไผ่ ก่อตั้งแบบไม่เป็นทางการขึ้นเมื่อปี พ.ศ. 2448 โดยบาทหลวงเรอเน แปร์รอส เจ้าอาวาสโบสถ์คาทอลิกนักบุญฟิลิปและยากอบ หัวไผ่ บาทหลวงแปร์รอสมีการแบ่งฝั่งโรงเรียนเป็นฝ่ายชาย และหญิง โดยได้เชิญครูเณรจากสามเณราลัยพระหฤทัย บางช้าง ที่ราชบุรีมาช่วยสอนฝั่งนักเรียนชาย และได้เชิญครูชีถวายตัวมาสอนฝั่งนักเรียนหญิง 

เวลาเรียนของเด็กนั้นจะเริ่มเรียนในช่วงฤดูร้อนไปถึงฤดูการทำนา หลังจากนั้นก็จะหยุดเรียนชั่วคราว เพื่อที่จะเปิดโอกาสให้เด็กนักเรียนได้รับใช้บิดามารดาของตนในการดูแลวัวบ้าง ควายบ้าง ช่วยงานบ้างและอื่น ๆ หลังจากนั้นเมื่อเสร็จสิ้นการทำนาแล้ว ก็จะเรียนหนังสือต่อไป เด็กนักเรียนในสมัยของคุณพ่อแปรรอสมีประมาณ 60 คน
ประวัติ > การขอเปิดโรงเรียนหลังสงคราม

การเรียนการสอนดำเนินการมาเรื่อย ๆ จนมาถึงสมัยของ บาทหลวงยาโกเบแจง เกิดสว่าง ได้เกิดสงครามอินโดจีนขึ้นทำให้โรงเรียนต้องปิดตัวลงนักเรียนบางส่วนไม่ได้รับการศึกษาต่อ และนักเรียนบางส่วนได้คุณพ่อจากพนัสนิคมชักชวนไปเรียนต่อที่บ้านเณรศรีราชา จนเมื่อวันที่ 1 พฤษภาคม พ.ศ. 2488 ได้มีการอนุญาตให้โรงเรียนกลับมาเปิดการเรียนการสอนอีกครั้งโดยให้ชื่อโรงเรียนว่า โรงเรียนประชาสงเคราะห์ หัวไผ่ โดยมีการแยกฝั่งของโรงเรียนเช่นเดิมคือ ฝั่งประถม มีมาสเซอร์เกษร ทองเหลือง เป็นครูใหญ่ และฝั่งมัธยม มีมาสเซอร์เพิ่ม ศรีวิจารณ์ เป็นครูใหญ่ มีบาทหลวงสนิท วรศิลป์ เป็นผู้จัดการของโรงเรียน และมี ฯพณฯ ยาโกเบ แจง เกิดสว่าง เป็นเจ้าของโรงเรียน มีการเก็บค่าเล่าเรียนฝั่งประถมปีการศึกษาละ 15 บาท ฝั่งมัธยมปีการศึกษาละ 30 บาท ต่อมาในปี พ.ศ. 2495 บาทหลวงสนิท วรศิลป์ ได้ทำการรวมทั้ง 2 โรงเรียเข้าด้วยกัน โดยมีนายเจริญ ยุ่นประยงค์ เป็นครูใหญ่
ประวัติ > ปัจจุบัน

ในปัจจุบันโรงเรียนประชาสงเคราะห์หัวไผ่มีการเรียนการสอนตั้งแต่ระดับชั้นเตรียมอนุบาลถึงระดับมันธยมศึกษาตอนต้นมีนักเรียนทั้งสิ้น 496 คน  มีอาคารเรียน 3 ชั้นหนึ่งอาคารชื่อ อาคารประชาสงเคราะห์ โดยมีซิสเตอร์นิภา รักผากวงศ์ เป็นผู้อำนวยการ
ประวัติ > ปัจจุบัน > อาคารเรียน

เมื่อวันที่ 10 มกราคม พ.ศ. 2528 พระสังฆราชลอเรนซ์เทียนชัย สมานจิตอนุมัติให้สร้างอาคารเรียนหลังใหม่ เป็นอาคารสามชั้น ขนาด 64 × 9 เมตร พร้อมทั้งโถงเอนกประสงค์ ขนาดกว้าง 15 เมตร ยาว 40 เมตร (ปัจจุบันคือโรงอาหาร) และห้องน้ำของโรงเรียน งบประมาณในการสร้างประมาณห้าล้านบาท ซึ่งโบสถ์คาทอลิกหัวไผ่เป็นผู้จัดหาทุนเอง โดยให้ คุณพิเชษฐ์ ศุภกิจจานุสันต์ บริษัท P.A. DESIGN เป็นผู้ออกแบบ และผู้รับเหมาก่อสร้าง สร้างเสร็จเมื่อวันที่ 1 พฤษภาคม พ.ศ. 2529
13 ธันวาคม พ.ศ. 2529 พระสังฆราชลอเรนซ์เทียนชัย สมานจิต ได้ให้เกียรติมาเป็นประธานเปิดเสกอาคารเรียนหลังใหม่ และมีนายอุทัย พิมพ์ใจชน สมาชิกสภาผู้แทนราษฎร อดีตประธานรัฐสภา มาเป็นประธานร่วมเปิดอาคารเรียนหลังใหม่หลังนี้ด้วย
สัญลักษณ์ > ตราประจำโรงเรียน

คบเพลิง หมายถึง ความรู้แสงสว่างของปัญญาที่รุ่งโรจน์
รัศมี หมายถึง ความเจริญก้าวหน้าของศิษย์ที่แผ่กระจายดังรัศมี คือนักเรียนโรงเรียนประชาสงเคราะห์ได้นำความรู้ไปใช้ในการดำเนินชีวิตได้อย่างมีความสุข
อักษรย่อ ป.ส. หมายถึง นักเรียนโรงเรียนประชาสงเคราะห์
โล่ หมายถึง คุณธรรม จริยธรรม นักเรียนโรงเรียนประชาสงเคราะห์เป็นบุคลที่มีคุณภาพชีวิตที่ดี ประกอบไปด้วยคุณธรรม จริยธรรม ตามหลักศาสนาเปรียบเสมือนโล่ที่ป้องกันตนเองให้พ้นจากอันตรายจากสิ่งต่าง ๆ
สัญลักษณ์ > สีประจำโรงเรียน

สีประจำโรงเรียนคือ สีน้ำเงิน และ สีขาว หมายถึงความเข้มแข็ง และอดทน
ดอกไม้ประจำโรงเรียน

ดอกไม้ประจำโรงเรียนคือ ดอกเฟื้องฟ้า
ดอกไม้ประจำโรงเรียน > ต้นไม้ประจำโรงเรียน

ต้นไม้ประจำโรงเรียนคือ ต้นประดู่
ทำเนียบผู้อำนวยการ

รายนามครูใหญ่โรงเรียนประชาสงเคราะห์ ฝั่งประถมศึกษา
| ลำดับ | รายนาม | ระยะเวลาดำรงตำแหน่ง |
| --- | --- | --- |
| 1 | มาสเซอร์เกษร ทองเหลือง (มีการรวมฝั่งของโรงเรียนในปี พ.ศ. 2495) | 2488 – 2495 |
รายนามครูใหญ่โรงเรียนประชาสงเคราะห์ ฝั่งมัธยมศึกษา
| ลำดับ | รายนาม | ระยะเวลาดำรงตำแหน่ง |
| --- | --- | --- |
| 1 | มาสเซอร์เพิ่ม ศรีวิจารณ์ | 2488 - 2490 |
| 2 | มาสเซอร์ประเชิญ สิงหเสนี | 2490 - 2492 |
| 3 | มาสเซอร์สุเจนต์ แซ่ตั๊น | 2492 - 2494 |
| 4 | มาสเซอร์เจริญ ยุ่นประยงค์ | 2494 - 2506 |
| 5 | มาสเซอร์ศักดิ์ ทองเหลือง | 2506 - 2508 |
| 6 | บาทหลวงวาณิช คุโรวาท | 2508 - 2512 |
| 7 | บาทหลวงพิพัฒน์ ทนุพันธ์ | 2512 - 2519 |
| 8 | มาสเซอร์ศักดิ์ ทองเหลือง (รักษาการ) | 2519 |
| 9 | ซิสเตอร์ฉวีวรรณ เชาวน์ดี | 2519 - 2525 |
| 10 | ซิสเตอร์มุกดา วิจิตรวงศ์ | 2525 - 2528 |
| 11 | ซิสเตอร์บุญศรี วิสุทธิอุทัยกุล | 2528 - 2534 |
| 12 | ซิสเตอร์สาลี่ ตันติกุล | 2534 - 2536 |
| 13 | ซิสเตอร์รุ่งทิพย์ พัฒนภิรมย์ | 2536 - 2537 |
| 14 | ซิสเตอร์ลำยงค์ อุ้นวุ้น | 2537 - 2541 |
| 15 | ซิสเตอร์จำเนียร บุญทัน | 2541 - 2543 |
| 16 | ซิสเตอร์วันเพ็ญ ไชยเผือก | 2543 - 2547 |
| 17 | ซิสเตอร์วันทา สิทธิพล | 2547 - 2548 |
| 18 | ซิสเตอร์บุญเลิศ โยธารักษ์ | 2548 - 2551 |
| 19 | ซิสเตอร์กัลยา ยุติธรรม | 2551 - 2556 |
| 20 | ซิสเตอร์วันเพ็ญ ไชยเผือก | 2556 - 2558 |
| 21 | ซิสเตอร์ลัดดา เชยบุญ | 2558 - 2561 |
| 22 | ซิสเตอร์นิภา รักผกาวงศ์ | 2561 - ปัจจุบัน |
ศิษย์เก่า

มุขนายกลอเรนซ์ เทียนชัย สมานจิต มุขนายกเกีรยติคุณประจำเขตมิสซังจันทบุรีองค์ที่ 3
มุขนายกไมเกิ้ล ประพนธ์ ชัยเจริญ อดีตมุขนายกประจำเขตมิสซังสุราษฎร์ธานีองค์ที่ 2
ชลธี ธารทอง นักร้อง และนักแต่งเพลง
วิวัฒน์ ศัลยกำธร อดีตรัฐมนตรีช่วยว่าการกระทรวงเกษตรและสหกรณ์
อาจารย์เพ็ญศรี ยงค์กมล ผู้ก่อตั้งโรงเรียนในเครือสารสาสน์
ดร. สุพจน์ ทองเหลือง ผู้อำนวยการวิทยาลัยอาชีวศึกษา ฉะเชิงเทรา
ตำบลแอลแมฮ์ดี (จังหวัดอาเซอร์ไบจานตะวันตก)

| ตำบลแอลแมฮ์ดี دهستان المهدئ |
| --- | --- |
ตำบล
ประเทศ:  อิหร่าน
จังหวัด: อาเซอร์ไบจานตะวันตก
เทศมณฑล: แนแฆเด
อำเภอ: โมแฮมแมดยอร์
ประชากร (2549)
 • ทั้งหมด: 8,542 คน
แอลแมฮ์ดี (เปอร์เซีย: المهدئ) เป็นตำบลในอำเภอโมแฮมแมดยอร์ เทศมณฑลแนแฆเด จังหวัดอาเซอร์ไบจานตะวันตก ประเทศอิหร่าน แบ่งออกเป็น 18 หมู่บ้าน จากสำมะโน พ.ศ. 2549 ตำบลนี้มีประชากร 8,542 คนใน 1,763 ครัวเรือน
ไม่มีโทษถ้าไม่มีกฎหมายกำหนด

"ไม่มีโทษถ้าไม่มีกฎหมายกำหนด" (ละติน: nulla poena sine lege, นุลลาโพนาซีเนเลเก) เป็นภาษิตภาษาละตินทางกฎหมายและหลักกฎหมายซึ่งเป็นที่ยอมรับและถือปฏิบัติเป็นหลักการสากลว่า จะมีโทษสำหรับผู้กระทำการอันไม่ต้องห้ามตามกฎหมายมิได้ ภาษิตนี้มีฝาแฝดคือภาษิต "ไม่มีความผิดถ้าไม่มีกฎหมายกำหนด" (ละติน: nullum crimen sine lege)
ทั้งสองมาจากภาษิตเต็มว่า "ไม่มีความผิดและไม่มีโทษถ้าไม่มีกฎหมายกำหนดไว้ก่อน" (ละติน: nullum crimen, nulla poena sine praevia lege poenali) อันเป็นหลักที่ถือปฏิบัติกันเคร่งครัดว่า ในทางอาญากฎหมายจะมีผลย้อนหลังไม่ได้ เว้นแต่ย้อนหลังไปเป็นคุณแก่ผู้ต้องโทษ
ปัญหาเกี่ยวกับการปรับใช้หลักกฎหมายนี้

ดูเพิ่ม: กฎหมายอาญา § การใช้กฎหมายอาญา
บางทีเรื่องเขตอำนาจก็เป็นปัญหากับหลักกฎหมาย "ไม่มีโทษถ้าไม่มีกฎหมายกำหนด" นี้ เช่น ตามกฎหมายจารีตประเพณีระหว่างประเทศ รัฐใดก็มีอำนาจดำเนินคดีโจรสลัดได้โดยใช้เขตอำนาจสากล ถึงแม้ว่าความผิดฐานเป็นโจรสลัดดังกล่าวจะมิได้กระทำขึ้นในท้องที่ที่อยู่ในบังคับของกฎหมายแห่งรัฐนั้นก็ตาม ปัญหาเรื่องเขตอำนาจนี้นับวันจะทวีขึ้น โดยเฉพาะในทศวรรษล่าสุดซึ่งเกิดการล้างชาติบ่อยครั้ง อย่างไรก็ดี ได้มีข้อมติของคณะมนตรีความมั่นคงแห่งสหประชาชาติข้อที่ 1674 ลงวันที่ 28 เมษายน 2549 รับรองให้รัฐใด ๆ สามารถใช้เขตอำนาจสากลดำเนินคดีสำหรับการล้างชาติ อาชญากรรมสงคราม การล้างเผ่าพันธุ์ และอาชญากรรมต่อมนุษยชาติได้ ซึ่งก็ดูเหมือนว่าเขตอำนาจสากลนั้นไม่อาจใช้สำหรับกรณีความผิดอื่นได้นอกจากที่กล่าว เพื่อเป็นไปตามหลักกฎหมายตามภาษิต "ไม่มีความผิดถ้าไม่มีกฎหมายกำหนด"
ประเทศไทย > กฎหมายไทยรับรองหลักกฎหมายนี้

รัฐธรรมนูญแห่งราชอาณาจักรไทย พ.ศ. 2550 รับรองหลักกฎหมาย "ไม่มีโทษถ้าไม่มีกฎหมายกำหนด" และ "ไม่มีความผิดถ้าไม่มีกฎหมายกำหนด" โดยมีบัญญัติในหมวด 3 สิทธิและเสรีภาพของชนชาวไทย ส่วนที่ 4 สิทธิในกระบวนการยุติธรรม ว่า
"มาตรา 29 ...
บุคคลไม่ต้องรับโทษอาญา เว้นแต่ได้กระทำการอันกฎหมายที่ใช้อยู่ในเวลาที่กระทำนั้นบัญญัติเป็นความผิดและกำหนดโทษไว้ และโทษที่จะลงแก่บุคคลนั้นจะหนักกว่าโทษที่กำหนดไว้ในกฎหมายที่ใช้อยู่ในเวลาที่กระทำความผิดมิได้"
ในขณะที่ประมวลกฎหมายอาญา บัญญัติไว้ทำนองเดียวกันว่า
"มาตรา 2 บุคคลจักต้องรับโทษในทางอาญาต่อเมื่อได้กระทำการอันกฎหมายที่ใช้ในขณะ กระทำนั้นบัญญัติเป็นความผิดและกำหนดโทษไว้ และโทษที่จะลงแต่ผู้กระทำความผิดนั้น ต้องเป็นโทษที่บัญญัติไว้ในกฎหมาย
ถ้าตามบทบัญญัติของกฎหมายที่บัญญัติในภายหลัง การกระทำเช่นนั้นไม่เป็นความผิดต่อไป ให้ผู้ที่ได้กระทำการนั้นพ้นจากการเป็นผู้กระทำความผิดและถ้าได้มีคำพิพากษา ถึงที่สุดให้ลงโทษแล้ว ก็ให้ถือว่าผู้นั้นไม่เคยต้องคำพิพากษาว่าได้กระทำความผิดนั้น ถ้ารับโทษอยู่ก็ให้การลงโทษนั้นสิ้นสุดลง"
มาตรา 3 ถ้ากฎหมายที่ใช้ในขณะกระทำความผิดแตกต่างกับกฎหมายที่ใช้ในภายหลังการ กระทำความผิด ให้ใช้กฎหมายในส่วนที่เป็นคุณแก่ผู้กระทำความผิด ไม่ว่าในทางใด เว้นแต่คดีถึงที่สุดแล้ว แต่ในกรณีที่คดีถึงที่สุดแล้วดังต่อไปนี้
(๑) ถ้าผู้กระทำความผิดยังไม่ได้รับโทษ หรือกำลังรับโทษอยู่ และโทษที่กำหนดตามคำพิพากษาหนักกว่าโทษที่กำหนดตามกฎหมายที่บัญญัติในภาย หลังเมื่อสำนวนความปรากฏแก่ศาล เมื่อผู้กระทำความผิด หรือผู้แทนโดยชอบธรรมของผู้นั้น ผู้อนุบาลของผู้นั้นหรือพนักงานอัยการร้องขอ ให้ศาลกำหนดโทษเสียใหม่ตามกฎหมายที่บัญญัติในภายหลัง ในการที่ศาลจะกำหนดโทษใหม่นี้ ถ้าปรากฏว่าผู้กระทำความผิดได้รับโทษมาบ้างแล้ว เมื่อได้คำนึงถึงโทษตามกฎหมายที่บัญญัติในภายหลัง หากเห็นเป็นการสมควรศาลจะกำหนดโทษน้อยกว่าโทษขั้นต่ำที่กฎหมายที่บัญญัติใน ภายหลังกำหนดไว้ถ้าหากมีก็ได้ หรือถ้าเห็นว่าโทษที่ผู้กระทำความผิดได้รับมาแล้วเป็นการเพียงพอ ศาลจะปล่อยผู้กระทำความผิดไปก็ได้
(๒) ถ้าศาลพิพากษาให้ประหารชีวิตผู้กระทำความผิด และตามกฎหมายที่บัญญัติในภายหลัง โทษที่จะลงแก่ผู้กระทำความผิดไม่ถึงประหารชีวิต ให้งดการประหารชีวิตผู้กระทำความผิด และให้ถือว่าโทษประหารชีวิตตามคำพิพากษาได้เปลี่ยนเป็นโทษสูงสุดที่จะพึงลง ได้ ตามกฎหมายที่บัญญัติในภายหลัง"
ประเทศไทย > กรณียุบพรรคการเมือง พ.ศ. 2550 > ภูมิหลัง

ดูเพิ่ม: คดียุบพรรคการเมือง พ.ศ. 2549
คณะตุลาการรัฐธรรมนูญ
คดียุบพรรคการเมืองเนื่องจากการเลือกตั้งสมาชิกสภาผู้แทนราษฎรเป็นการทั่วไป ณ วันที่ 2 เมษายน 2549 เป็นคดีประวัติศาสตร์ที่พรรคไทยรักไทย พรรคพัฒนาชาติไทย และพรรคแผ่นดินไทย ในคดีกลุ่มที่ 1 กับทั้งพรรคประชาธิปัตย์ และพรรคประชาธิปไตยก้าวหน้า ในคดีกลุ่มที่ 2 ถูกฟ้องร้องเป็นจำเลยในข้อกล่าวหาว่ากระทำการอันเป็นปฏิปักษ์ต่อการปกครองระบอบประชาธิปไตย และกระทำการอันเป็นภัยต่อความมั่นคงของรัฐ
โดยคณะตุลาการรัฐธรรมนูญได้ไต่สวนพยานครบถ้วนเมื่อเดือนเมษายน พ.ศ. 2550 และตุลาการรัฐธรรมนูญแต่ละคนได้มีคำวินิจฉัยส่วนตนเมื่อวันที่ 29 พฤษภาคม 2550 พร้อมอ่านคำวินิจฉัยกลางในช่วงบ่ายจนถึงเกือบเที่ยงคืนของวันที่ 30 พฤษภาคม 2550 เริ่มจากคดีกลุ่มที่ 2 ในส่วนพรรคประชาธิปัตย์และพรรคประชาธิปไตยก้าวหน้าโดยมีการถ่ายทอดสดทางสถานีโทรทัศน์และวิทยุตลอดการอ่านคำวินิจฉัย
คำวินิจฉัยของตุลาการรัฐธรรมนูญ สรุปได้ว่า พรรคประชาธิปัตย์ไม่มีความผิดในทุกข้อกล่าวหา ส่วนอีกสี่พรรคมีความผิดจริง จึงมีคำสั่งให้ยุบพรรคประชาธิปไตยก้าวหน้า พรรคพัฒนาชาติไทย พรรคแผ่นดินไทย และพรรคไทยรักไทย รวมทั้งให้เพิกถอนสิทธิการเลือกตั้งกรรมการบริหารพรรคทั้งสี่พรรค มีกำหนดห้าปี ทั้งนี้ ตามมาตรา 66 (2) และ (3) ประกอบกับมาตรา 67 แห่งพระราชบัญญัติประกอบรัฐธรรมนูญว่าด้วยพรรคการเมือง พ.ศ. 2541 และข้อ 3 แห่งประกาศคณะปฏิรูปการปกครองในระบอบประชาธิปไตยอันมีพระมหากษัตริย์ทรงเป็นประมุข ฉบับที่ 27 ลงวันที่ 30 กันยายน 2549
ประเทศไทย > กรณียุบพรรคการเมือง พ.ศ. 2550 > การต่อต้านคำวินิจฉัย

การให้เหตุผลของคณะตุลาการรัฐธรรมนูญเพียงว่า ประกาศคณะปฏิรูปฯ ฉบับที่ 27 ข้อ 3 ย่อมสามารถนำมาใช้ย้อนหลังในทางที่เป็นผลร้ายกับผู้ถูกร้อง เพราะการเพิกถอนสิทธิเลือกตั้งไม่ถือเป็นโทษทางอาญานั้น นอกจากจะไม่เป็นเหตุผลที่สามารถยอมรับได้แล้ว...[ยัง] อาจกระทบกับการเรียนการสอนในทางนิติศาสตร์อย่าง รุนแรง เป็นที่น่ากังวลอย่างยิ่งว่าแนวทางการวินิจฉัยนี้อาจถูกนำไปใช้เป็นบรรทัดฐานต่อไปในการออกกฎหมายเพื่อจำกัดสิทธิและเสรีภาพของราษฎร...
ต่อมาหนังสือพิมพ์มติชน ฉบับวันที่ 7 มิถุนายน 2550 รายงานว่า ในวันที่ 6 มิถุนายน นายวรเจตน์ ภาคีรัตน์ นายประสิทธิ์ ปิวาวัฒนพานิช นายฐาปนันท์ นิพิฏฐกุล นายปิยบุตร แสงกนกกุล และนายธีระ สุธีวรางกูร คณาจารย์คณะนิติศาสตร์ มหาวิทยาลัยธรรมศาสตร์ ได้ออกมาวิพากษ์วิจารณ์คณะตุลาการรัฐธรรมนูญ สรุปได้ว่า
1. คณาจารย์คณะนิติศาสตร์ มหาวิทยาลัยธรรมศาสตร์ ไม่เห็นด้วยกับคำวินิจฉัยข้างต้น ที่มีการบังคับใช้กฎหมายย้อนหลังในทางที่เป็นผลร้ายแก่บุคคลโดยให้เหตุผลว่าหลักการที่ห้ามใช้กฎหมายย้อนหลัง ใช้เฉพาะแต่โทษทางอาญาเท่านั้น
2. หลักกฎหมายเบื้องต้นกำหนดการบังคับใช้กฎหมายว่าเริ่มต้นมีผลบังคับตั้งแต่วันที่ประกาศกฎหมายฉบับนั้น ดังนั้น ประกาศคณะปฏิรูปฯ ฉบับที่ 27 ที่ประกาศใช้เมื่อวันที่ 30 กันยายน 2549 ไม่มีข้อความกำหนดเกี่ยวกับเวลา จึงต้องถือว่าเริ่มมีผลใช้บังคับตั้งแต่วันประกาศเป็นต้นไป
3. หลักการปกครองโดยนิติรัฐ รัฐต้องยอมอยู่ใต้หลักการห้ามมิให้ตราและใช้กฎหมายย้อนหลังในทางที่เป็นผลร้ายแก่บุคคล เพื่อให้บุคคลที่อยู่ภายใต้กฎหมายวางใจและเชื่อมั่นในการใช้อำนาจของรัฐ ดังนั้น รัฐไม่อาจตรากฎหมายที่กำหนดโทษแล้วนำมาใช้บังคับย้อนหลังได้
4. ในนานาอารยประเทศใช้หลักการ "ไม่มีโทษถ้าไม่มีกฎหมายกำหนด" และ "ไม่มีความผิดถ้าไม่มีกฎหมายกำหนด" อย่างเคร่งคัดและเข้มข้นทั้งในทางอาญา และที่ไม่ใช่ เช่น คณะตุลาการรัฐธรรมนูญแห่งฝรั่งเศสเคยมีคำวินิจฉัยลงวันที่ 30 ตุลาคม 2525 เกี่ยวกับโทษทางภาษีว่า หลักการกฎหมายไม่อาจใช้บังคับย้อนหลังไปเป็นโทษแก่บุคคลนั้น มิได้ใช้บังคับเฉพาะทางอาญาเท่านั้น ต้องขยายไปถึงความผิดและโทษทุกประเภท กับทั้งศาลรัฐธรรมนูญของเยอรมนีก็วินิจฉัยว่า การตรากฎหมายย้อนหลังไปใช้บังคับกับข้อเท็จจริงที่จบลงแล้วให้เป็นผลร้ายแก่บุคคล จะกระทำมิได้
5. ในเมื่อสิทธิเลือกตั้งได้รับการยอมรับว่าเป็นสิทธิขั้นพื้นฐานของพลเมืองในประเทศเสรีประชาธิปไตย แม้การออกกฎหมายเพื่อเพิกถอนสิทธิเลือกตั้งของบุคคลจากเหตุทางกฎหมายในบางกรณีสามารถกระทำได้ แต่กฎหมายเช่นว่านี้จะมีผลบังคับใช้ได้ก็ต่อเมื่อเอาไปบังคับใช้กับข้อเท็จจริงที่จะเกิดขึ้นต่อไปในภายหน้าเท่านั้น จะนำไปใช้ย้อนหลังในทางที่เป็นผลร้ายกับบุคคลซึ่งได้กระทำการอย่างหนึ่งอย่างใดก่อนหน้าที่กฎหมายจะมีผลใช้บังคับ ย่อมไม่ได้